આ બંને ટાપુઓ, આઝાદ હિંદ સરકારને સુપ્રત કરતાં જાપાનના વડાપ્રધાન જનરલ ટોજોએ બ્રોડકાસ્ટ કરતાં આઝાદ હિંદની કામચલાઉ સરકારનો સ્વીકાર કરવા અંગે જાપાનની નીતિની સ્પષ્ટતા કરતાં જણાવ્યું હતું કે, “શ્રી સુભાષચંદ્ર બોઝની નેતાગીરી હેઠળ આઝાદ હિંદની કામચલાઉ સરકારની સ્થાપના થઇ છે અને હિંદની લાંબા કાળની આઝાદીની તમન્નાની સિદ્ધિને માર્ગે આ એક સીમાદર્શક ચિહ્ન સમું પગલું હતું, એમ જાપાન સરકાર વિશ્વાસપૂર્વક માને છે.